Όταν σκέφτεσαι ταχύτητα, σκέφτεσαι τα 100.
Κανείς στον πλανήτη δεν έχει καταφέρει να τρέξει
ταχύτερα από μας.
Όταν είσαι δίπλα δίπλα
στη γραμμή εκκίνησης,
μία είναι η σκέψη.
Πρέπει να τους τσακίσω.
Ακούς το μπαμ
κι αρχίζει ο πόλεμος.
Τίποτ' άλλο δεν μετράει.
Οι αγώνες ταχύτητας είναι στην καλύτερή τους φάση.
Δεν είναι πρώτος ο Μπολτ κι όλοι κυνηγάνε τη δεύτερη θέση.
Τα 100 δεν είναι αστείο πράμα.
Πρέπει να το πιστέψεις.
Αθανασία. Αυτό κυνηγάνε οι σπρίντερ.
ΛΑΪΛΣ - ΤΖΕΪΚΟΜΠΣ
Ήρθε η ώρα να γραφτεί ένα νέο αστέρι στην ιστορία.
Του αρέσει ο χορός κι η ραπ.
Νόα Λάιλς!
Είμαι ο τρίτος ταχύτερος άνθρωπος στα χρονικά.
Σύντομα πρώτος.
Είμαι η Σα'Κάρι Ρίτσαρντσον.
Είμαι μια Μπέντλεϊ.
Γρήγορη, ακριβή.
-Είσαι ακριβή… -Ευχαριστώ.
Με λένε Σερίκα Τζάκσον.
-Ζαρνέλ Χιουζ. -Γκάμπι Τόμας.
Μαρσέλ Τζέικομπς.
Είμαι η Σέλι-Αν Φρέιζερ-Πράις.
Χρυσή ολυμπιονίκης, παγκόσμια πρωταθλήτρια.
Μαμά.
ΚΙΝΓΚΣΤΟΝ
Είμαι η Ελέιν Τόμσον-Χίρα.
Πέντε φορές χρυσή ολυμπιονίκης.
Η ταχύτερη εν ζωή;
Μάλλον έτσι είναι.
ΗΠΑ-Τζαμάικα, πάντα μεγάλος ανταγωνισμός.
ΤΖΑΜΑΪΚΑ
Στη γραμμή εκκίνησης είμαι άλλος άνθρωπος.
Θα σε κάνω κομματάκια.
Όλη αυτή η προσοχή φέρνει τεράστια πίεση.
Ήταν ο Ζαρνέλ Χιουζ από τη Μεγάλη Βρετανία.
Τεράστια καταστροφή.
Πλάνταξα.
Πρέπει να νομίζεις ότι είσαι θεός.
Μπορείς να σβήσεις
καθετί άλλο;
Φρεντ Κέρλι, εγώ θα κερδίσω.
Έτσι λένε όλοι μέχρι να χάσουν.
ΟΙ ΤΑΧΥΤΕΡΟΙ ΕΝ ΖΩΗ
Δεκατέσσερις αγώνες ανά τον κόσμο.
ΔΙΑΓΩΝΙΖΟΝΤΑΙ ΑΝΑ ΤΗ ΓΗ
Κρέμονται πολλά απ' αυτό.
Υστεροφημία. Συμβόλαια.
Τα πάντα.
ΠΑΛΕΥΟΥΝ ΓΙΑ ΤΗ ΔΟΞΑ
Το χρυσό περιμένει στο τέλος των 100 αυτών μέτρων.
Ποιος το θέλει πιο πολύ;
Είναι ο αγώνας
που θα στέψει τον ταχύτερο άνθρωπο στη Γη.
ΒΟΥΔΑΠΕΣΤΗ, ΟΥΓΓΑΡΙΑ
Πάνω από 2.000 κορυφαίοι αθλητές
από κάθε γωνιά της υφηλίου.
Όλα είναι έτοιμα για ένα από τα μεγαλύτερα σόου στη Γη.
ΠΑΓΚΟΣΜΙΟ ΠΡΩΤΑΘΛΗΜΑ ΣΤΙΒΟΥ 2023
Ήρθε η ώρα να βιώσουμε μαζί το θαύμα.
Όλα τα αστέρια είναι εδώ.
Οι κορυφαίοι του στίβου παγκοσμίως.
Βάλε τα δυνατά σου, πίστεψέ το.
-Το 'χεις. -Ναι.
Όλα είναι δυνατά.
Ανυπομονούμε.
Έχεις τις δεξιότητες, την επιθυμία.
Δείξ' τα όλα στο ταρτάν.
Αρχίζει το σόου!
Οχτώ αθλητές θα δώσουν και την ψυχή τους
σε μια κούρσα προς τη δόξα.
Είναι τα 100 μέτρα του Παγκόσμιου Πρωταθλήματος.
Χιλιάδες θεατές θα μαγευτούν
με αυτήν την επική αναμέτρηση.
Νιώθετε το έδαφος να σείεται;
Έτοιμοι.
Ο ΔΙΑΔΟΧΟΣ ΤΟΥ ΘΡΟΝΟΥ
ΔΥΟ ΜΗΝΕΣ ΩΣ ΤΟ ΠΑΓΚΟΣΜΙΟ
ΠΑΡΙΣΙ, ΓΑΛΛΙΑ
Ευχαριστώ. Μερσί.
-Όχι… -Μα… Όχι, είναι βαριά.
Καλωσήρθατε στο Παρίσι,την επόμενη στάση
στο Diamond League του 2023.
Όλα έτοιμα για ένα τριήμερο γεμάτο στίβο υψηλού επιπέδου.
Τι λέει; Πας κάτω; Εντάξει.
Πολλά αυτοκίνητα του Diamond League.
-Είμαι έτοιμος. Οι άλλοι; -Έτοιμοι.
Ωραία, φύγαμε.
Ευχαριστώ.
Όλοι έχουν το δικό τους στιλ.
Εγώ είμαι σόουμαν.
Πήγαινε εσύ, κόουτς.
Είμαι ο Νόα Λάιλς.
Είμαι 26 ετών.
Δυο φορές παγκόσμιος πρωταθλητής στα 200.
Δουλειά μου είναι να τρέχω γύρω γύρω.
ΝΟΑ ΛΑΪΛΣ
ΕΧΕΙ ΣΤΙΛ, ΦΑΝΤΑΣΙΑ
ΑΠΟΦΑΣΙΣΑ ΝΑ ΤΟ ΒΑΛΩ ΣΕ ΣΚΕΪΤΜΠΟΡΝΤ
ΕΚΑΝΑ ΤΑΤΟΥ "ICON" ΣΤΑ ΠΛΕΥΡΑ ΜΟΥ
Νιώθω σχεδόν σαν καλλιτεχνικός διευθυντής.
ΕΝΑΣ ΚΑΙ ΜΟΝΑΔΙΚΟΣ
Άλλοι αθλητές είναι σταρ,
ροκ σταρ, γίνεται χαμός όπου πάνε.
Έτσι πρέπει και στον στίβο.
ΠΟΛΥΣ ΘΟΡΥΒΟΣ
Δεν θα ησυχάσω μέχρι να γίνει αυτό.
Ήρθε η ώρα. Αρχίζει το σόου.
Ο Νόα Λάιλς των ΗΠΑ.
Όταν βγαίνεις στον στίβο,
αυτό είναι το αγαπημένο μου.
Αναρωτιόμουν τι θα κάνει.
Πιστεύω ακράδαντα ότι η στιγμή δεν με ξεπερνάει.
Η στιγμή γεννήθηκε για μένα.
Μου λέει ότι αρχίζει το σόου.
Του αρέσει ο χορός κι η ραπ. Έχει γράψει και τραγούδι.
Δεν είναι άλλος από τον Νόα Λάιλς.
Θεούλη μου!
-Πρώτη σου φορά εδώ; -Τι ωραία.
Ναι, πρώτη μου φορά.
Θεέ μου, θα τρελαθώ.
Μιλάμε, είναι πανέμορφο.
Το Παρίσι θα φιλοξενήσει τους Ολυμπιακούς.
Πολλοί από τους συμμετέχοντες ελπίζουν να ξανάρθουν του χρόνου
με τα χρώματα της χώρας τους διεκδικώντας μετάλλια.
Ο σκοπός είναι να γίνεις χρυσός ολυμπιονίκης.
ΜΑΪΚΛ ΤΖΟΝΣΟΝ
Οι Ολυμπιακοί είναι η κορωνίδα.
Μάικλ Τζόνσον, από τους σπουδαιότερους ολυμπιονίκες στα χρονικά.
Είναι το μεγαλύτερο αθλητικό γεγονός στον κόσμο.
Το όνειρο όλων.
Η ιστορική σημασία των αγώνων
είναι που τους δίνει τρομερή βαρύτητα.
Το χρυσό μετάλλιο περιμένει στο τέλος των 100 αυτών μέτρων.
Το 2023…
Έτοιμος!
…όλα γύρω από το Παγκόσμιο περιστρέφονται, αυτή είναι η ευκαιρία.
Οι καλύτεροι αθλητές χρησιμοποιούν το Diamond League,
την κορυφαία επαγγελματική διοργάνωση, για να προετοιμαστούν
και να βρεθούν σε ιδανική φόρμα
για το Παγκόσμιο Πρωτάθλημα στο τέλος της σεζόν.
Καλοκαίρι κι ο στίβος έχει πάρει φωτιά στο Diamond League.
Όλα οδηγούν στη Βουδαπέστη τον Αύγουστο για το Παγκόσμιο Πρωτάθλημα.
Είναι υπέροχο να τρέχεις στα καλύτερα στάδια του κόσμου.
Στο Diamond League το επίπεδο των αγώνων είναι υψηλό.
Εγώ περιμένω το μπαμ.
ΦΕΡΝΤΙΝΑΝΤ ΟΜΑΝΙΑΛΑ
Όλοι μιλάνε γι' αυτούς τους αγώνες, θέλουν να δουν αυτούς τους αγώνες.
Είναι δύσκολο να βρεθείς εδώ. Το Diamond League είναι για το 1% του 1%.
ΝΤΙΝΑ ΑΣΕΡ-ΣΜΙΘ
Νικητές είναι το 0,1% αυτού του 1%.
Γίνεται σφαγή.
Παλεύεις κυριολεκτικά για ένα χιλιοστό του δευτερολέπτου.
ΓΚΑΜΠΙ ΤΟΜΑΣ
Διεκδικούμε τους ίδιους σπόνσορες και διαδρόμους.
Μεγάλη ένταση.
Έπαθα πλάκα μ' αυτό το TikTok.
-Γεια σου, Νόα. -Καλά;
Ωραία, έχετε τελειώσει όλοι μ' αυτό.
Το Παρίσι είναι το πρώτο μου Diamond League.
Τρέχω στα 100, κάτι που δεν κάνω συνήθως.
Εκεί γίνεται η μεγάλη σφαγή.
Για το 2023 δύο είναι οι στόχοι.
Ένα, να κάνω το νταμπλ, 100 και 200.
Δύο, να σπάσω το παγκόσμιο ρεκόρ.
Αλλά όλοι το θεωρούν ακατόρθωτο.
Να, αυτά γουστάρω.
Παίζεται ο παγκόσμιος τίτλος…
ΠΑΓΚΟΣΜΙΟ 2022
…στα 200 μέτρα!
Κοιτάξτε πώς μπήκε στην ευθεία ο Νόα Λάιλς!
Νικητής ο Νόα Λάιλς!
Ο Νόα είναι ο κορυφαίος διακοσάρης στον κόσμο.
Ο χρόνος του είναι 19,31.
Ο Νόα Λάιλς έσπασε το εθνικό ρεκόρ ΗΠΑ στα 200.
Κι αυτός είναι ο Μάικλ Τζόνσον, κάτοχος του ρεκόρ επί 26 χρόνια.
Του πάει γάντι, λατρεύει τα φώτα της δημοσιότητας.
Το δικό μου εθνικό ρεκόρ έσπασε.
Γεια.
Πιστεύω ότι είναι πιθανό να κερδίσει και τα 100 και τα 200.
Εκπληκτικό.
Αλλά για να σπάσει το παγκόσμιο,
πρέπει να πάρει το στέμμα από τον καλύτερο όλων των εποχών.
Γυρίζει.
Σχεδόν άγγιξε τη μύτη μου.
Δείτε χρόνο! Εννιά και πενήντα οχτώ, παγκόσμιο ρεκόρ!
ΠΑΓΚΟΣΜΙΟ 2009
Κανείς στον πλανήτη δεν έχει τρέξει τόσο γρήγορα.
ΠΑΓΚΟΣΜΙΟ ΡΕΚΟΡ 9,58
Ο Νόα Λάιλς είναι σπουδαίος, γεμάτος ενέργεια, δημοφιλής.
ΓΙΟΥΣΕΪΝ ΜΠΟΛΤ
Πολύ δυνατός ψυχολογικά. Πιστεύει στον εαυτό του.
Αν σπάσει το παγκόσμιο ρεκόρ, δεν θα χαρώ.
Τα παγκόσμια ρεκόρ σπάνε. Καλή του επιτυχία, μα δεν θα 'ναι εύκολο.
Έχει καιρό να γίνει, ο τελευταίος ήταν ο Μπολτ.
Αλλά από μικρός πάντα πίστευα ότι ο τίτλος μού ανήκει.
ΚΛΕΡΜΟΝΤ, ΦΛΟΡΙΝΤΑ, ΗΠΑ
-Να βάλουμε το τραγούδι. -Ναι.
-Κόβω και πίνω ή πίνω και κόβω; -Πίνω και κόβω.
Ωραία, πίνω και κόβω.
Το ΄χουμε, μωρό μου.
Φύγαμε.
ΤΖΑΝΕΛ ΜΠΡΟΜΦΙΛΝΤ ΚΟΠΕΛΑ ΤΟΥ ΝΟΑ ΚΑΙ ΣΠΡΙΝΤΕΡ
Στο σπίτι μας το να είσαι ολυμπιονίκης…
είναι σαν να έχεις δίπλωμα οδήγησης ή απολυτήριο λυκείου.
Έτσι το έβλεπα εγώ μικρός.
Πάμε στο γραφείο μου, έχω ωραία πράγματα να δείτε.
ΚΙΣΑ ΜΠΙΣΟΠ, ΜΑΜΑ ΤΟΥ ΝΟΑ
Μην τραβάς την ακαταστασία.
Αυτό είναι από την εποχή που έτρεχα εγώ,
τρίτο έτος στο κολέγιο.
Με λένε Κίσα Μπίσοπ
κι ο μεγάλος μου γιος είναι ο Νόα Λάιλς.
Νόα!
Καιρό έχεις να το δεις αυτό.
Μωρουδιακά.
Ενθουσιάστηκα όταν γεννήθηκε ο Νόα.
Νόα Τζοσάια Λάιλς, "λαγουδάκι" σε φωνάζαμε.
-Δεν το ήξερα. -Ναι.
Ήξερα ότι ήταν γεμάτο ενέργεια το παιδί.
-Εφτά μηνών κυνηγούσες την ηλεκτρική. -Κι ενθουσιάστηκες;
Ήταν ωραία φάση, καλέ.
Να εκτιμάς τα μικρά πράγματα στη ζωή.
Ήταν τρομερά εύκολο μωρό,
αλλά στη ζωή δεν το γλιτώνεις, θα φας και ξύλο.
Τι γλυκό μωράκι!
Το ξέρεις αυτό;
-Η εποχή του άσθματος. -Ναι.
Δεν ασχολήθηκα με τον αθλητισμό πριν τα εφτά με οχτώ.
Ούτε που θυμάμαι κάποια εποχή που να μην υπήρχε θέμα με το άσθμα.
Δεν θυμάμαι και πολλές νύχτες που να μην ήμουν στο νοσοκομείο
με αγωγή για να ρυθμίσουν τα επεισόδια.
Πρώτη τούφα απ' το πρώτο σου κούρεμα.
Βράδια ολόκληρα τον είχα αγκαλιά όλη νύχτα.
Καμιά φορά μόνο εμείς ξαγρυπνούσαμε.
Και κουβεντιάζαμε και του έλεγα "Νόα, μια μέρα θα τελειώσει αυτό,
η ζωή σου δεν θα είναι πάντα έτσι".
Α, έχω ωραία πράγματα.
Το ήξερα ότι θα το νικούσαμε.
Λοιπόν.
Και μετά θα φτιάχναμε την καλύτερη δυνατή εκδοχή του Νόα.
Δες εδώ μετάλλια.
Μην τα βγάζεις όλα.
Δεν πειράζει, αφού τα κέρδισες.
Τους έμαθα ότι "Είσαι εδώ για κάποιο σκοπό".
Έτσι χτίζονται οι θρύλοι.
Ο Νόα Λάιλς πάντα έλεγε ότι ήθελε να είναι το πρόσωπο του σπορ.
Ήθελε να γίνει ο επόμενος Γιουσέιν Μπολτ.
Έτσι εδραιώνεις την κυριαρχία σου.
Υπερασπίζεσαι τον θρόνο!
Όλη μου τη ζωή κυνηγούσα άπιαστα όνειρα.
Αλλά αν δεν είχα τη μαμά μου, δεν θα ήμουν επαγγελματίας αθλητής τώρα.
Το τεστ εγκυμοσύνης σου.
-Είμαστε έγκυος. -Όντως τα κράτησες όλα.
Το παμπάλαιο τεστ εγκυμοσύνης, αυτό με τα ούρα.
Ξέρω ότι ο Νόα έχει μεγάλες προσδοκίες.
Έχει μεγάλο πάθος.
Δεν φοβάται να ρισκάρει, όπως με τα 100 μέτρα φέτος.
Θα κάνουμε το παν για να είμαστε εκεί και να τον υποστηρίξουμε.
-Μαμά, μας φτάνουν αυτά. -Φτάνουν;
-Εντάξει, παιδιά; -Έχουμε υλικό.
Ωραία, τέλεια! Μπορώ να σταματήσω.
ΠΑΡΙΣΙ, ΓΑΛΛΙΑ
ΔΥΟ ΜΕΡΕΣ ΩΣ ΤΟΝ ΑΓΩΝΑ
Κάθομαι δίπλα σου.
Είναι αστείο γιατί ο κόσμος νομίζει ότι τρώμε φουλ πρωτεΐνες.
-Όλο πατάτες. -Όλο υδατάνθρακες.
-Τι πλάκα. -Πολύ καλό.
Περίεργη φάση το Diamond League.
Κόντρα στις μεγάλες σου αντιπάλους…
ΑΛΙΣΟΝ ΦΙΛΙΞ
…για τα έπαθλα.
Αλλά μένουμε όλες στο ίδιο ξενοδοχείο.
Τρώμε μαζί, παίρνουμε το πούλμαν μαζί,
οπότε είμαστε η μία πάνω στην άλλη.
-Γεια σου, αγάπη. Πώς είσαι; -Καλά.
Ο ανταγωνισμός έχει ενδιαφέρον.
Έχεις αντιπάλους, αλλά μπορείς να έχεις και στενή σχέση.
Ενδιαφέρουσα δυναμική. "Θέλω να είμαστε φίλες,
αλλά παίζονται 10.000 δολάρια, οπότε δυσκολεύομαι".
Τι λέει, μεγάλε;
Έρχεσαι φάτσα με φάτσα με τους αντιπάλους σου.
Τρως μαζί τους το μεσημέρι τις επόμενες δεν ξέρω πόσες μέρες.
Αλλά εγώ δεν έχω πρόβλημα να σε κοιτάξω στα μάτια
και μετά να σε νικήσω κιόλας.
Τι κάνεις;
Τι λέει, μεγάλε;
Για σένα λέγαμε.
Στο Diamond League του Παρισιού, οι κατοστάρηδες
δεν γουστάρουν να τους ρεζιλέψει κάποιος από άλλο αγώνισμα.
-Θες άσπρο φόντο, ε; -Ναι.
Η συμμετοχή του Νόα στα 100 ταράζει κάπως τα νερά.
Όλοι θα θέλουν να προστατέψουν τα χωράφια τους.
-Έτοιμος; -Ναι, εσύ;
Εγώ είμαι πάντα έτοιμος, φίλε.
Οι κατοστάρηδες δεν είναι κι οι πιο φιλικοί τύποι.
Όλοι θέλουν το στέμμα του πρωταθλητή.
Κι αφού το θέλουν όλοι, θα πέσει ξύλο.
Τρία, δύο, ένα.
Ο Νόα έρχεται στο Παρίσι να αποδείξει την αξία του στα 100.
Είμαι έξω.
-Καλά; -Τέλεια.
Φανταστικά!
Αλλά θα πρέπει να κονταροχτυπηθεί με τον χρυσό ολυμπιονίκη.
Μεγάλη αναμέτρηση.
Όλα τα μάτια στραμμένα πάνω τους.
Τι λέει, μεγάλε; Prada, γουστάρω.
Κομψό, όμορφο. Μ' αρέσει κι η τσάντα.
Τι λες για τον Μαρσέλ;
-Τον Τζέικομπς; -Ναι.
Δεν τον παίρνω να αράξουμε παρέα το ΣΚ.
-Ο Μαρσέλ στον 5ο, εσύ στον 3ο. -Εντάξει.
Όποιο διάδρομο θέλει, εγώ δεν έχω πρόβλημα.
Για να διαλέξεις τα 100 πρέπει να 'σαι σκυλί.
Ο Μαρσέλ είναι από τους ταχύτερους στον κόσμο.
Όταν έρθει η ώρα της εκκίνησης, θα είμαι εκεί, το μόνο σίγουρο.
Πέραν αυτού, μ' αρέσει το κολιέ.
Είμαι ο Μαρσέλ Τζέικομπς.
Χρυσός ολυμπιονίκης στα 100 μέτρα.
Πας για το στιλ μποξέρ;
Ξέρω ότι είναι εδώ ο Νόα Λάιλς.
Ανυπομονώ να αναμετρηθούμε.
Ευχαριστώ.
Έχει κερδίσει πολλά μετάλλια.
Του λείπει το σημαντικότερο.
Το περιμένουμε καιρό…
ΤΟΚΙΟ 2020 ΤΕΛΙΚΟΣ 100Μ
…από τον Μπολτ.
Ποιος θα είναι ο επόμενος ολυμπιονίκης στα 100 μέτρα ανδρών;
Τι ευκαιρία για έναν από αυτούς τους αθλητές.
Το φανταζόμουν μες στο μυαλό μου πολύ καιρό.
Τρέξε ταχύτερα απ' όλους.
Και δρέψε τους καρπούς.
Έφυγαν!
Αμφίρροπος αγώνας.
Ο Τζέικομπς στα δεξιά.
Δείτε τον Τζέικομπς!
Το 'κανε ο Ιταλός!
Είναι πραγματικά απίστευτο.
Η Ιταλία δεν είχε κερδίσει ποτέ
χρυσό στους Ολυμπιακούς στα 100 μέτρα ανδρών.
Αυτό μόλις άλλαξε.
Τεράστια έκπληξη.
Κανείς δεν μιλούσε γι' αυτόν κι εκείνος ήρθε και άρπαξε την ευκαιρία.
Πρώτος Ιταλός που μπαίνει στον τελικό σε Ολυμπιακούς και το κερδίζει.
Ένας άγνωστος Ιταλός.
Οι φίλοι τον φωνάζουν Μαρσέλ.
ΜΠΡΑΒΟ!
ΕΣΚΙΣΕΣ
ΚΛΑΨΑΜΕ
ΣΟΥΠΕΡΣΤΑΡ ΜΟΥ
Όταν γύρισα στην Ιταλία,
η ζωή μου άλλαξε τελείως.
Ο Μαρσέλ Τζέικομπς!
Να σου στέλνει μήνυμα ο Ρονάλντο,
να πηγαίνεις στα φεστιβάλ, στο κόκκινο χαλί.
Να σε κυνηγάνε οι παπαράτσι την ώρα που κάνεις ψώνια.
Ό,τι και να έκανα, όλα τα μάτια ήταν πάνω μου.
ΡΩΜΗ, ΙΤΑΛΙΑ
Μυρίζει σαν κακά.
Όχι! Έφερε μέσα κακά.
-Είσαι χαρούμενη, αγάπη; -Ναι.
Που έχεις πάρτι σήμερα;
Θα υπάρχει και μια έκπληξη…
Είμαι η Νικόλ Ντάτσα, η γυναίκα του Μαρσέλ Τζέικομπς.
Παντρευτήκαμε πέρυσι κι έχουμε δύο υπέροχα παιδιά.
Έγινε πολύ διάσημος τα τελευταία τρία χρόνια.
Ομολογώ ότι πριν από αυτήν την επιτυχία
ήταν απλός άνθρωπος.
ΝΙΚΟΛ ΝΤΑΤΣΑ
Τώρα άλλαξε ο κόσμος του.
-Δεν καίει. -Πώς!
-Καίει. -Δεν καίει.
Μα καίει.
Το χρυσό ολυμπιακό μετάλλιο
δεν έχει σημασία για ένα τρίχρονο.
-Τσάο! Μάριο! -Η Πριγκίπισσα!
Τσάο!
Τι κάνεις;
Γεια! Χαίρω πολύ.
Πώς πάει;
Πάει σφαίρα. Να ρωτήσουμε τον Μαρσέλ πώς τρέχει τόσο γρήγορα;
Μετά τη νίκη του πρόσεξα ότι αντιμετώπιζε πολλή πίεση
και από τα ΜΜΕ και από τους ανθρώπους γύρω του.
Δεν μπορούσε να το διαχειριστεί.
Παναγιά μου!
Είδα τον Μαρσέλ να αλλάζει.
Ομολογώ ότι δεν ήταν καθόλου εύκολο.
Πρέπει να πυροβολήσουμε τις άλλες ομάδες, εντάξει;
Πυρ!
Ό,τι συνέβη μετά τη νίκη ήταν σίγουρα πρωτόγνωρο και ξαφνικό.
Άντονι, έλα εδώ!
Δούλεψα σκληρά μια ζωή για να νικήσω στους Ολυμπιακούς.
Αλλά τώρα φοράω στόχο στην πλάτη μου.
Α, ναι.
Είναι βαρύ το κεφάλι που φορά το στέμμα.
Δεν υπάρχει βαρύτερο…
ΑΤΟ ΜΠΟΛΝΤΟΝ
…από το ολυμπιακό χρυσό στα 100 μέτρα.
Ο Τζέικομπς κάνει την έκπληξη!
Ο Μαρσέλ είναι μοναδική περίπτωση.
Κέρδισε κόντρα στους κορυφαίους.
Όμως περιμένεις και το "αλλά".
Και το "αλλά" είναι ότι δεν μπορείς να πας παρακάτω
αν δεν καταφέρεις να το συνεχίσεις.
ΕΙΜΑΙ ΑΝΑΓΚΑΣΜΕΝΟΣ ΝΑ ΠΑΡΑΛΕΙΨΩ ΤΑ ΠΡΩΤΑ 100
Τον τελευταίο χρόνο…
ΧΑΝΩ ΤΑ ΕΠΟΜΕΝΑ ΔΥΟ
…τι είδαμε από τον Τζέικομπς; Μόνο "Τραυματίστηκα, δεν είμαι έτοιμος".
Η ΜΑΧΗ ΑΝΑΒΑΛΛΕΤΑΙ
Δεν έχει φανεί δύο χρόνια μετά τον τίτλο.
ΑΔΥΝΑΤΩ ΝΑ ΤΡΕΞΩ
Θυμάμαι κάποιον να λέει αμέσως μετά τη νίκη του
"Καλύτερα να αποσυρθεί".
ΝΑ ΑΠΟΣΥΡΘΕΙ
Ένα Γκραν Σλαμ στο τένις…
ΜΙΑ ΝΙΚΗ ΚΑΙ ΤΕΛΟΣ
…ένα μέιτζορ στο γκολφ…
και φτιάχτηκες για όλη σου την καριέρα. Όχι σ' αυτό το σπορ.
ΚΑΘΑΡΗ ΤΥΧΗ
Ένα πράγμα ακούγεται συνέχεια.
"Καθαρή τύχη".
Πάμε.
-Τι ωραία μέρα. -Πράγματι.
Επικεντρώσου στο πόδι, να γυρίζει χαλαρά.
Δεν είναι εύκολο, αλλά προσπάθησε να 'ναι χαλαρό.
ΠΑΟΛΟ ΚΑΜΟΣΙ
Φρόντισε να 'ναι μαλακό σαν το τρίτο σου πόδι.
Δύο χρόνια τώρα είχα προβλήματα με το σώμα μου.
Προφανώς με πονάει γιατί
δεν ξέρουν όλοι την ιστορία μου.
Στο σπορ μας δεν υπάρχει τύχη.
Η μπλούζα της ομάδας.
ΟΜΑΔΑ ΤΖΕΪΚΟΜΠΣ
Για δες.
Προσπάθησα να βελτιώσω λεπτομέρειες.
Με τον προπονητή μου είπαμε "Είσαι γρήγορος, εκρηκτικός.
Να προσαρμόσουμε την εκκίνηση στα χαρακτηριστικά σου".
Είδαμε αμέσως σπουδαία αποτελέσματα.
Προσπάθησε να μην αυξήσεις την ένταση, κράτα τη σταθερή.
Ο Μαρσέλ Τζέικομπς επικρίνεται συχνά,
αλλά η εκκίνησή του είναι πραγματικά εκπληκτική.
Όταν είναι υγιής και σε φόρμα είναι ο καλύτερος στον κόσμο.
Είναι ο χρυσός ολυμπιονίκης, αλλά δεν έχει ξαναβρεί αυτήν τη φόρμα.
Είναι σφιγμένο.
Νιώθω ένα σφίξιμο στον γλουτιαίο.
Αυτή εδώ η περιοχή μού προκαλεί μια μικρή δυσφορία.
Τότε να δουλέψουμε την πλάτη.
Ναι.
Πονάει πολύ σε δύο σημεία.
Υπάρχει ακόμα δυσκαμψία.
Φοβάμαι λίγο.
Πότε θα αποφασιστεί;
Θα δω πώς αισθάνομαι μετά από 48 ώρες και αποφασίζουμε.
Καθώς πλησιάζει το Παγκόσμιο Πρωτάθλημα στη Βουδαπέστη,
αν ο Μαρσέλ Τζέικομπς δεν κάνει καλή εμφάνιση,
νομίζω ότι θα δικαιωθούν οι ψίθυροι.
Νόα!
Κρύβεσαι στον κλιματισμό, ε;
Κοίτα σκιά που βρήκε ο άτιμος!
Λέγομαι Λανς Μπρόμαν και είμαι επαγγελματίας προπονητής στίβου.
Έντεκα αθλητές μου κατέβηκαν κάτω από 10''.
Σύνολο 82 παγκόσμια μετάλλια, θαρρώ.
Λοιπόν, λάβετε θέσεις.
Έτοιμοι!
Σε τέτοιο επίπεδο δεν τους μαθαίνεις ταχύτητα.
Αλλά πώς να πιάνουν ταχύτητα καλύτερα.
Έλα να δούμε κάτι μια στιγμή.
Τζο!
Δεν ωθεί σωστά, σαν να βιάζεται να σηκωθεί.
Κοίτα τη γωνία της κνήμης, πάντα προς τα πάνω και…
Είναι ψηλά εδώ, ναι.
Κεφάλι και κώλος κινούνται ταυτόχρονα.
Ο Νόα έχει γενετικό χάρισμα, αλλά έχουμε δουλειά ακόμα στα 100 μέτρα.
Λάβετε θέσεις.
Τα πρώτα 30 μέτρα δεν του βγαίνουν φυσικά όπως σε άλλους.
Πάμε δυναμικά αυτήν τη ζώνη.
Αν κάνεις κακή εκκίνηση στα 100 μέτρα,
οι άλλοι αθλητές εξαφανίστηκαν.
Έτοιμοι…
Γενικά ο Μπολτ μειονεκτεί στην εκκίνηση και ούτε τώρα έφυγε καλά.
Ο Μπολτ δεν είχε ποτέ καλή εκκίνηση.
Όταν όμως σηκώνεται, προλαβαίνει να φτάσει τους άλλους
και να τους ξεπεράσει λόγω μεγάλου διασκελισμού.
Κι ο Γιουσέιν Μπολτ δυνατά προς το νήμα!
Είναι μια μοναδική ικανότητα που έκανε αυτόν μοναδικό
και τα ρεκόρ του άφταστα.
Έτοιμοι!
Όπως κι ο Γιουσέιν, ο Νόα δεν έχει πολύ καλή εκκίνηση.
Το παρασκέφτεται. Κάνει μικρά βήματα.
Σέρνει λίγο τα πόδια του.
Έτοιμοι!
Συγκρίνετε τη διασκελιά του με τη διασκελιά του Γιουσέιν.
Γι' αυτό χρειάζεται καλύτερη εκκίνηση, ώστε να μη χάσει πολύ έδαφος.
Είναι πρόβλημα.
Δώσε ώθηση στα πρώτα δέκα, γοφός και πέλμα πρώτα,
κεφάλι κάτω, όχι πάνω.
Περιμένω πολλά από μένα.
Η προπόνησή μου δεν πήγε ακριβώς όπως ήθελα.
Χέστηκα για όλα τα άλλα, θέλω κεφάλι χαμηλά και ώθηση.
Χρειάζεται επιτάχυνση στα 30.
Με τα 200 δεν ανησυχώ ποτέ.
Έτοιμοι!
Με τα 100 πάντα υπάρχει κάποια αμφιβολία.
ΠΑΡΙΣΙ, ΓΑΛΛΙΑ
Τρία, δύο, ένα, πάμε.
ΜΙΑ ΜΕΡΑ ΩΣ ΤΟΝ ΑΓΩΝΑ
Έλα, κοντεύεις.
Στοπ.
Λοιπόν, ξεκουράσου και έλα πάλι.
Αθλητής 24 ώρες τη μέρα.
Πάμε!
Προπονούμαι όλο τον χρόνο και καθημερινά για να αγωνιστώ.
Άρα μου είναι δύσκολο να απέχω.
Κανένα θέμα με τα γόνατα;
Κανένα πρόβλημα… Εντάξει.
Πονάει το πίσω μέρος του μηρού.
Αλλά λίγο.
Έπρεπε να δουλέψω σκληρά.
Αλλά τώρα είμαι έτοιμος για τον αγώνα του Παρισιού.
Σε πνευματικό επίπεδο είμαι δυνατός.
Ο Νόα Λάιλς… το ξέρω ότι τρέχει γρήγορα.
Δεν είναι εύκολο, αλλά έχω λόγο να είμαι εδώ.
Πρέπει να το κάνω γιατί σε δύο μήνες έχω το Παγκόσμιο.
Αν τα καταφέρω εδώ, δεν με σταματάει κανείς.
Λοιπόν. Πάμε.
Η ΜΕΡΑ ΤΟΥ ΑΓΩΝΑ
ΕΞΙ ΩΡΕΣ ΩΣ ΤΟΝ ΑΓΩΝΑ
Κουζίνα για αστέρι Μισελέν.
Να δούμε το πρόγραμμα.
Ο αγώνας είναι στις 10:12 μ.μ.
Έχω τον Ομανιάλα από τη μία και τον Λάιλς από την άλλη.
Για να νικήσεις κάποιον, του σπας το ηθικό. Σε κοιτάζει στα μάτια.
ΦΕΡΝΤΙΝΑΝΤ ΟΜΑΝΙΑΛΑ
Τον έχω ήδη νικήσει ψυχολογικά.
Όλα είναι στο μυαλό.
Οι δύσκολοι αγώνες δεν έχουν να κάνουν με το σώμα.
Σημασία έχει να δεις τις αντιδράσεις των άλλων αθλητών.
-Πάω να δω πού θα κάτσω. -Κι εγώ πρέπει να το δω αυτό.
Έχω εξασκηθεί πολύ ψυχολογικά.
Μπαίνω σε έναν χώρο και αυτομάτως βλέπω ποιος φοβάται,
ποιος ανησυχεί μην τον κοιτάξω, ποιος νομίζει ότι θα με κερδίσει.
Είδες, δεν είπα ποιος νομίζει ότι θα νικήσει, γιατί δεν το νομίζουν.
Πάντα τους προλαβαίνω.
Ο Νόα θα φύγει…
-Αν κάνει καλή εκκίνηση… -Είκοσι μέτρα…
Αν κάνει καλή εκκίνηση…
Εμείς πάντως θα επικεντρωθούμε σ' εμάς.
Είναι μέρα αγώνων εδώ στο Παρίσι.
Το πιο περιζήτητο εισιτήριο είναι τα 100 μέτρα ανδρών.
Έχουμε τον χρυσό ολυμπιονίκη Μαρσέλ Τζέικομπς
κόντρα στον παγκόσμιο πρωταθλητή στα 200 μέτρα, τον Νόα Λάιλς.
Αντίθετα από τα 200, όπου έχω τρομερή πείρα και αυτοπεποίθηση,
τα 100 είναι το αγώνισμα που θέλω να δω πραγματικά εκρηκτική εκκίνηση.
Πρέπει να μπορώ να φτάνω να βάλω το χέρι στην τσέπη του πρώτου.
Αν τα καταφέρω, ξέρω ότι η κούρσα είναι δική μου.
Θεωρώ πως ό,τι και να κάνω,
πρέπει να σταματήσω να κοιτάζω πίσω,
πρέπει να δω τον δρόμο που έχω μπροστά μου και πού με πάει.
Έτοιμοι.
Προσοχή, πρώτη ειδοποίηση για τα 100 μέτρα ανδρών.
Πολλά μπορεί να συμβούν στα 100 και δεν προλαβαίνεις να συνέλθεις.
Είναι δυνατοί αθλητές,
αλλά πιστεύω ότι έχω δουλέψει για να μη χάσω σ' αυτόν τον αγώνα,
που σημαίνει ότι δεν μου γλιτώνεις.
Με δύναμη στο έδαφος.
Καλό πάτημα.
Ο χαμός που γίνεται για τις κούρσες,
κόντρα στους μεγάλους αθλητές,
αυτό με κάνει να τρέχω γρήγορα.
Θα γίνει σφαγή.
Δεν με λαμβάνουν υπόψη, αλλά κανείς δεν πρόκειται να με νικήσει.
Πάμε, το 'χουμε.
Πέντε λεπτά.
Μπαίνεις σε μια κατάσταση αποσύνδεσης από ό,τι είναι γύρω σου.
Επικεντρώνεσαι μόνο σ' αυτό που κάνεις εσύ.
Ήρθε η ώρα, παιδιά.
Προσπαθώ να είμαι όσο ήρεμος μπορώ, να ακούω το σώμα μου.
Πέφτει πάνω μου μια πανοπλία, σαν Σούπερμαν,
και είμαι αλώβητος απ' όλα και όλους.
Πάμε.
Εντάξει.
-Τον βλέπεις; -Ο μπαμπάς!
Είσαι έτοιμος;
ΛΑΪΛΣ - ΤΖΕΪΚΟΜΠΣ - ΟΜΑΝΙΑΛΑ
Τι απίστευτη βραδιά ήδη στο Παρίσι.
Ο Νόα Λάιλς ζητάει βοήθεια από το κοινό, λίγη ατμόσφαιρα.
Παγκόσμιος πρωταθλητή πια στα 200 μέτρα
και θα θέλει να νικήσει τον χρυσό ολυμπιονίκη.
-Μαμά; -Ναι;
Τι κάνεις;
Είμαι λίγο αγχωμένη, αγάπη.
-Τι; -Είμαι λίγο αγχωμένη.
Όταν βλέπω τον Μαρσέλ να τρέχει, με πιάνει μεγάλη ταραχή.
Τη στιγμή της εκκίνησης
παθαίνω κάτι σαν μπλακάουτ.
Να πούμε μια μικρή προσευχή;
Λάβετε θέσεις.
Θα νικήσει ο χρυσός ολυμπιονίκης;
Ο Ομανιάλα;
Ή μήπως ο Λάιλς;
Παίρνει θέση κι ο Τζέικομπς.
Έτοιμοι.
Με την εκπυρσοκρότηση…
είναι σαν να 'φυγε βόμβα.
Μαζεύεις όση ενέργεια διαθέτεις εκείνη τη στιγμή.
Τρέχεις όσο γίνεται πιο γρήγορα και δυνατά.
Ο Τζέικομπς έφυγε πολύ καλά.
Ο Νόα Λάιλς θέλει δουλειά.
Ο Λάιλς παλεύει.
Θα τα καταφέρει;
Ποιος θα το πάρει;
Ο Λάιλς!
Ίσως για ένα εκατοστό!
Ναι! Πάμε, Λάιλς!
Λάιλς και Ομανιάλα!
Ο Τζέικομπς έμεινε πίσω.
Κι ο Τζέικομπς; Μεγάλο ερωτηματικό πια γι' αυτόν.
-Πού πάμε; -Ο ήχος…
Κρίμα, αγάπη μου. Ο μπαμπάς ήρθε πέμπτος.
-Γιατί ήρθε πέμπτος; -Γιατί δεν είναι σε καλή φόρμα, αγάπη μου.
Αχτύπητο το φίνις του Λάιλς, που προσπερνά τον Ομανιάλα στο τέλος.
Τι τρέχει με τον χρυσό ολυμπιονίκη; Έμεινε πολύ πίσω.
Δεν πειράζει, μωρό μου. Δεν ήρθες τελευταίος.
Το ξέρω.
Έλα, μαμά.
Από τεχνική άποψη, κάναμε την τέλεια δουλειά.
Ήταν αυτό ακριβώς που αποζητούσα καιρό τώρα.
Ο Νόα Λάιλς τράβηξε την προσοχή όλου του κόσμου.
Αυτός δείχνει ο κορυφαίος.
Αλλά για να κάνει το νταμπλ στο Παγκόσμιο Πρωτάθλημα
πρέπει να κοντραριστεί με τους ταχύτερους στον πλανήτη.
ΦΕΤΟΣ ΣΤΟ "SPRINT"
Μέρες έμειναν για το Παγκόσμιο.
Όλα μπορούν να συμβούν.
Αρχίζει ο πόλεμος.
Ηνωμένες Πολιτείες και Τζαμάικα.
Μεγάλος ανταγωνισμός.
Όταν φοράς το στέμμα, όλοι εσένα κυνηγάνε.
Η Σα'Κάρι λέει "Κοιτάξτε με".
Ο κόσμος μού ανήκει.
Όλα στο τέρμα.
Πάμε!
Μήπως να ηρεμήσεις λίγο;
"Θα σοκάρω την υφήλιο".
Δύο δυνατές γυναίκες αναμετριούνται.
Στον στίβο η ενέργεια αλλάζει.
Ο Νόα Λάιλς…
Θέλει το νταμπλ, 100 και 200.
Τα 200 είναι η σύζυγος, τα 100 η ερωμένη.
Η γκόμενα.
Είναι απίστευτος.
-Ο Ζαρνέλ είναι πάντα στη συζήτηση; -Άλλος ένας που πρέπει να νικήσω.
Ήρθε η ώρα.
Επόμενη στάση το Παγκόσμιο.
Κοίτα να 'σαι έτοιμη.
Δεν μπορείς να κάνεις πίσω πια.
Υποτιτλισμός: Αλεξάνδρα Κονταξάκη